Diari Oficial de la Generalitat Valenciana


Sumari del DOGV 4580, del 04-09-2003 (2003/9713)

RESOLUCIÓ de 1 de setembre de 2003, del conseller de Justícia i Administracions Públiques, per la qual es resol el procediment de revisió d'ofici de l'apartat 1.c) de la base quarta de la Resolució de 20 de maig de 2002, de la Direcció General de Funció Pública, per la qual es convoca Concurs de Mèrits núm. 48/02, per a la provisió de llocs de treball de naturalesa funcionarial, sector administració general, grup A, cap de servici, i altres llocs equivalents, del Servici Valencià d'Ocupació i Formació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4580

Data del DOGV
:   04-09-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/9713


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 1 de setembre de 2003, del conseller de Justícia i Administracions Públiques, per la qual es resol el procediment de revisió d'ofici de l'apartat 1.c) de la base quarta de la Resolució de 20 de maig de 2002, de la Direcció General de Funció Pública, per la qual es convoca Concurs de Mèrits núm. 48/02, per a la provisió de llocs de treball de naturalesa funcionarial, sector administració general, grup A, cap de servici, i altres llocs equivalents, del Servici Valencià d'Ocupació i Formació. [2003/9713]
  
Per Resolució de 20 de maig de 2002, de la Direcció General de Funció Pública, publicada en el DOGV núm. 4260, de data 30.05.2002, es va convocar Concurs de Mèrits número 48/2002, per a la provisió de llocs de treball de naturalesa funcionarial, sector administració general, grup A, caps de servici, i altres llocs equivalents, del Servici Valencià d'Ocupació i Formació.
  
Per Resolució de 25 d'abril de 2003, del conseller de Justícia i Administracions Públiques, es va iniciar procediment de revisió d'ofici de l'apartat 1.c) de la base quarta de la Convocatòria del Concurs de Mèrits número 48/2002, en allò que afecta els llocs de treball hi inclosos no adjudicats per mitjà de resolucions de 2 i 8 d'abril de 2003 (DOGV de 7 i 30 d'abril, respectivament), i es va suspendre la seua execució mentre no es resolguera sobre la procedència de la declaració de nul·litat. Mitjançant Resolució del director general de Funció Pública, de 25 d'abril de 2003 (DOGV núm. 4.490, de 30.04.03) es va notificar a les persones interessades la incoació del procediment de revisió d'ofici a efectes del que preveu l'art. 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Rebudes les al·legacions de les persones interessades, i de conformitat amb el que disposa l'art. 102 de la citada Llei 30/92, es va remetre l'expedient al Consell Jurídic Consultiu perquè emetera el preceptiu dictamen previst en l'art. 102. 2 de la mencionada Llei 30/1992.
  
En l'expedient remés al Consell Jurídic Consultiu consta la Proposta de Resolució del director general de Funció Pública, de data 28 de maig de 2003, en què s'argumentava la concurrència d'un supòsit de nul·litat en l'apartat 1.c) de la base quarta de la convocatòria publicada per vulneració dels principis d'igualtat, mèrit i capacitat.
  
En data 14 de juliol de 2003 ha tingut entrada al Registre General de la Conselleria de Justícia i Administracions Públiques el Dictamen número 376/2003, emés pel Consell Jurídic Consultiu de la Comunitat Valenciana, de data 10/07/2003, en què es manifesta ?no apreciar causa de nul·litat de ple dret de l'apartat 1.c) de la base quarta de la Resolució del director general de Funció Pública, de 20 de maig de 2002, per la qual es va convocar Concurs de Mèrits número 48/2002, per a la provisió de llocs de treball de naturalesa funcionarial, sector administració general, grup A, caps de servici del Servici Valencià d'Ocupació i Formació?.
  
Per tant, i atés el caràcter preceptiu i vinculant del dictamen del Consell Jurídic Consultiu en els procediments de revisió d'ofici, de conformitat amb el que establix la disposició addicional onze del Text Refós de la Llei de Funció Pública Valenciana, i en virtut de les competències assignades pel Decret 7/2003, de 21 de juny, del President de la Generalitat Valenciana, resolc:
  
Primer
  
Declarar la no-concurrència de causa de nul·litat de ple dret en l'apartat 1.c) de la base quarta de la Resolució del director general de Funció Pública, de 20 de maig de 2002, per la qual es va convocar Concurs de Mèrits número 48/2002, per a la provisió de llocs de treball de naturalesa funcionarial, sector administració general, grup A, caps de servici, i altres llocs equivalents del Servici Valencià d'Ocupació i Formació.
  
Segon
  
No procedir a la revisió d'ofici de l'apartat 1.c) de la base quarta de la Resolució mencionada en l'anterior apartat, i en conseqüència deixar sense efecte la suspensió de l'execució de la Convocatòria 48/2002.
  
La present Resolució posa fi a la via administrativa i, de conformitat amb els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i també amb els articles 8, 14 i 46 de la Llei Reguladora de la Jurisdicció Contenciosa Administrativa, les persones interessades podran interposar recurs de reposició, amb caràcter potestatiu, davant de l'òrgan que l'ha dictat, en el termini d'un mes a comptar des de l'endemà a la publicació. Alternativament, pot interposar-se recurs contenciós administratiu davant del Jutjat Contenciós Administratiu de València, en el termini de dos mesos a partir del dia següent al de la seua publicació.